REGULAMENTUL (CE) NR. 508/2009 AL COMISIEI
din 15 iunie 2009
de modificare a Regulamentului (CE) nr. 543/2008 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește standardele de comercializare a cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 litera (e) coroborat cu articolul 4,
întrucât:
(1)
În conformitate cu articolul 18 din Regulamentul (CE) nr. 543/2008 al Comisiei (2), laboratoarele naționale de referință trebuie să comunice comitetului de experți, înainte de data de 1 iulie a fiecărui an, rezultatele controalelor legate de monitorizarea conținutului de apă din carnea de pasăre, prevăzute de regulamentul respectiv.
(2)
În scopul armonizării, este recomandabil ca toate laboratoarele naționale de referință să utilizeze aceleași modele de documente și aceeași adresă atunci când transmit datele comitetului de experți.
(3)
Prin urmare, Regulamentul (CE) nr. 543/2008 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Regulamentul (CE) nr. 543/2008 se modifică după cum urmează:
(a)
La articolul 18 alineatul (1), paragraful al doilea se înlocuiește cu următorul text:
„Înainte de data de 1 iulie a fiecărui an, laboratoarele naționale de referință comunică rezultatele controalelor menționate la alineatul (1) utilizând formularul prevăzut în anexa XIIa la prezentul regulament. Rezultatele se prezintă, în vederea examinării, comitetului de gestionare, în conformitate cu procedura prevăzută la articolul 195 din Regulamentul (CE) nr. 1234/2007.”
(b)
Se inserează o nouă anexă XIIa, al cărei text este inclus în anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 15 iunie 2009.